Den Nord-Cimbriske Tilskuer, 1829-12-08
Rusland, Tyrkiet og Grækerland. Hans Majestæt Keiser Nicolaus har været angrebet af en hidsig Forkjølelses=Feber, men var den 21 November, ifølge Lægernes Bulletins, allerede i nogen Bedring. Keiseren har udnævnt den bekjendte Lærde Friherre von Humboldt til Ridder af St. Annaordenens første Klasse, han har gjort den vigtige Opdagelse paa sin Reise til Aratbjergene, at man der, ligesom i de brasilianske Bjerge, finder Diamanter; i en Egn 250 Werster fra Perm, hvor der vaskes Guld, blev der anstillet Undersøgelser, og de ved Guldvaskningen beskjæftigede Børn have allerede funden 7 Diamanter. - Man har Efterretninger fra den russiske Armee i Asien under Feldtmarskal Paskewitsch, ifølge hvilke, førend Freden blev afsluttet, et alvorligt Slag bar fundet Sted mellem denne General og Seraskjeren af Erzerum, og hvorved Sidste har tabt over 800 Døde, 1236 Fangne, 6 Kanoner og 12 Faner, paa russisk Side havdes et Tab af 100 Md. Døde og Saarede, blandt de Faldne var en Major Schagnbatoff og en Stabscaptain. Som bekjendt havde General Diebitsch afsendt til General Paskewitsch tvende Officerer, den Ene til Lands og den Anden til Søes, for at underrette ham om Fredens Afslutning. Den Sidste ankom for Croverant; men fik af Baschaen der, ikke Tilladelse at komme i Land; men maatte søge en anden Havn. Den Første derimod beholdt Seraskieren hos sig, og angreb General Paskewitsch med sin hele Magt, men Følgerne for ham var, som før meldt, at han mistede KobberBjergværkerne og Staden Beburt. Den 11te October, tredie Dagen efter Beburts Jndtagelse, afskikkede Seraskieren, som privat havde erholdt Efterretning om Fredens Afslutning mellem Rusland og Porten, en Officeer til General Paskewitsch med Anmodning om en Vaabenstilstand; for at erkyndige sig om Sandheden af Officerens Udsagn, affærdigede Generalen Statsraad Wlangaly til Seraskieren, i hvis Leir Statsraaden, forefandt den russiske Stabscaptain Dubamel, som til Lands var afsendt fra Adrianopel, som Coureer. Feldtmarskal Paskewitsch gav strax befaling til at indstille Fiendtlighederne paa alle Puncter, og traadte i Forening med Seraskieren om Rømningen af de i Fredstracten fastsatte Paschaliter. Den nye russiske Grændse i Asien er omtrent 140 geographiske Mile bortfjernet fra den engelske Grændse i Ostindien, russiske Feldtjægere kunne tilbagelægge denne Strækning i 4 a 5 Dage. Fra Constantinopel, skrives under 30te October: J Gaar er hertil indløben Efterretning om at Udvexlingerne af de gjensidige Ratificationer af Fredstractaten have fundet Sted i Adrianopel den 27de f. M., alle de deri stipulerede Puncter ere opfyldte og Adrianopel rømmet, med Undtagelse af et JnfanterieRegiment, som skulle tjene til Bedækning for de Syge og Saarede, hvis Antal man anslaaer til 5000 Mand. Paschaen af Scutari skal virkelig have i Commission at besætte Adrianopel efter Russernes Afmarsch, og har herved fundet sig tilfredsstillet, da hans Jndflydelse i Constantinopel derved intet har tabt. - Man lægger Mærke til at Porten med Ængstelighed imodeseer Russernes Afmarsch; og synes næsten at ønske deres længere Ophold. Porten maa daglig alt meere og mere overbevise sig om, at dens Magt er i Aftagende, og Sultanen føler selv kun alt formeget, at alle moralske og physiske Midler feiler ham til at forskaffe ham den nødvendige Lydighed hos sin Nation; man forsikkrer at Porten ved den preusiske Gesandt, har ladet General Diebitsch anmode om, førend hans Afmarsch fra Adrianopel, at udstæde en Proclamation, hvori Musselmændene opfordres til Lydighed mod deres Foresatte og Koranen. Men Grev Diebitsch skal af Agtelse for Sultanen ikke have opfyldt denne Begjæring, og den preusiske Gesandt Hr. v. Røyer har skrevet, at et saadant Skridt ville snarere egne sig til at løsne alle Lydighedens Baand hos Undersaatterne, end til at befæste samme. Der er heller ingen Tvivl paa at Musselmændene, der ved den russiske Jnvasion ere blevne bekjendte med de Fordele, som en ubehindret fremskridende Civilisation og en paa Ret og Billighed grunder Folke-Administration fører med sig, kun med Uvillie igjen bøier sig under Sultanens og hans Satrapers vilkaarlige Despotie, og man maae af flere Grunde frygte for, at en farlig Opposition vil finde Sted efter Russernes Afmarsch, hvorved Sultanens Liv vil komme i Fare, og som vil føre med sig det tyrkiske Riges fuldkomne Omstyrtning. Halil Pascha reiser nu ikke til Petersburg, og man vil her see en lykkelig Vending af Tingene. Der er fra flere Kanter gjort Porten endeel Forslag om Laan, til Krigscontributionernes Betaling, men den har intet villet antage. J Albanien og Macedonien skulle alvorlige Uroligheder være udbrudte; flere Tatarer ere i forrige Nat affærdigede til Salonichi og Epirus for at bringe de derværende Paschas nye Forholdsordres. - J Henseende til den vigtige Qvæstion angaaende Grækerland, da venter man Portens Svar paa det gjorte Forslag, om denne Stats fuldkomne Aafbængighed, og førend dette indløber, vil intet videre blive foretaget. Fra Berlin skrives under 29de Novbr., at Grækerlands Skjæbne snart vil blive afgjort, og mange Grækervenner ere ikke uden Frygt for, at det neppe paa Nye gjenfødte Folk, fortidlig skulle hemmes i sin nationale Udvikling, de ønske frem for Alt at Grev Capodistrias Præsidentskab maatte vedvare. Der gik i Berlin det Rygte, at man fra visse Sider havde gjort Hoffet der Forslag, som skulle angaae en indgribende Deeltagelse i Forhandlingen af et stort politisk Spørgsmaal, imidlertid vil man vide, at Prensen vil følge sit hidtilværende System, ved hvilket dets Anseelse og Værdighed, saavelsom dets virkelige Jndflydelse er stegen.